
REPUBLIKA HRVATSKA
DUBROVAČKO-NERETVANSKA ŽUPANIJA
OPĆINA ŽUPA DUBROVAČKA
JEDINSTVENI UPRAVNI ODJEL


Na temelju članka 27. Odluke o socijalnoj skrbi („Službeni glasnik Općine Župa dubrovačka“, broj 24/23, 9/25 i 03/26 i 33/26), Jedinstveni upravni odjel Općine Župa dubrovačka objavljuje 

JAVNI POZIV
za podnošenje zahtjeva za ostvarivanje prava na novčanu pomoć obiteljima za kupnju knjiga i školskog pribora učenicima srednjih škola za 2026. godinu


I. PREDMET JAVNOG POZIVA
Pozivaju se roditelji učenika srednjih škola s prebivalištem na području Općine Župa dubrovačka koji ispunjavaju uvjete propisane Odlukom da podnesu zahtjev za ostvarivanje prava na novčanu pomoć za kupnju knjiga i školskog pribora za 2026. godinu.

II. KORISNICI PRAVA
Pravo na novčanu pomoć ostvaruju roditelji učenika srednje škole koji ispunjavaju jedan od sljedećih uvjeta:
· roditelju učenika u 2026. godini odobren je dječji doplatak od strane nadležnih državnih tijela i roditelj ima prebivalište na području Općine Župa dubrovačka;
· učenik je iz obitelji s četvero i više malodobne i uzdržavane djece do navršene 26. godine života koji se redovito školuju, a obitelj ima prebivalište na području Općine Župa dubrovačka;
· jednoroditeljske obitelji;
· dijete bez oba roditelja

Jednoroditeljskim obiteljima i djeci bez oba roditelja koji se redovno školuju potpora se isplaćuje za svako dijete – učenika srednje škole, bez obzira na visinu ukupnih mjesečnih primanja.

III. IZNOS NOVČANE POMOĆI
Obiteljima koje zadovoljavaju navedene uvjete isplatit će se jednokratna novčana pomoć u iznosu od 150,00 eura po djetetu za srednjoškolsko obrazovanje.

IV. NAČIN I ROK PODNOŠENJA ZAHTJEVA
Zahtjev za ostvarivanje prava podnosi roditelj učenika, odnosno podnositelj koji ostvaruje pravo u skladu s Odlukom. 
Zahtjev se, zajedno s pripadajućom dokumentacijom, dostavlja u pisarnicu Općine Župa dubrovačka:
· osobno;
· putem pošte;
· elektroničkim putem isključivo  u pdf formatu.
Rok za podnošenje zahtjeva:20. listopada  2026.g.
Adresa za dostavu: Općina Župa dubrovačka, Jedinstveni upravni odjel, Vukovarska 48, 20207 Mlini.
E-pošta za dostavu: opcina@zupa-dubrovacka.hr

V. POTREBNA DOKUMENTACIJA
Uz zahtjev je potrebno priložiti dokumentaciju kojom se dokazuje ispunjavanje uvjeta za ostvarivanje prava, ovisno o osnovi po kojoj se pravo traži:

· Rješenje ili potvrda o ostvarenom pravu na doplatak za djecu u 2026.godini
· Potvrdu  o upisu djeteta u srednju školu 
· Preslike osobnih iskaznica  roditelja
· Presliku bankovne kartice- broj tekućeg računa /IBAN
· dokaz o članovima obitelji i činjenici da obitelj ima četvero i više malodobne i uzdržavane djece do navršene 26. godine života koja se redovito školuju, ako se pravo ostvaruje po toj osnovi; (rodni listovi, potvrde o upisu u školu/fakultet)
· dokaz o statusu jednoroditeljske obitelji (smrtni list roditelja, rodni list djeteta)
· dokaz o statusu djeteta bez oba roditelja (smrtni list roditelja, rodni list djeteta)

Jedinstveni upravni odjel može, po potrebi, zatražiti dopunu dokumentacije radi utvrđivanja ispunjavanja uvjeta za ostvarivanje prava.

VI. NAČIN OSTVARIVANJA PRAVA
O ostvarivanju prava odlučuje se na temelju podnesenog zahtjeva i dostavljene dokumentacije, sukladno Odluci o socijalnoj skrbi („Službeni glasnik Općine Župa dubrovačka“, broj 24/23, 9/25 i 03/26 i 33/26).


Jedinstveni upravni odjel
Pročelnik 
Franko Mekišić, dipl.iur.

